《九月晦日感怀》
明代·许伯旅

长啸拂吴钩，南图惜壮游。
乾坤同逆旅，风雨忽穷秋。
牢落庄周剑，飘飖范蠡舟。
行藏吾敢必，天意信悠悠。

作者简介：浙江黄岩人，一说泉溪人，字廷慎。洪武初由选贡官刑科给事中。以诗名，时称许少杜。尝谓写诗之法可言，法之意不可言。上士用法，得法之意，中士守法，得法之似。有《介石集》。